Die vissermanne se sabat - Francois Malan - www.bybelkennis.co.za
by Mitch Kalp · Published 07/11/2019 · Updated 07/11/2019
Kan U my a s b help met die volgende :
Hoe het visser manne die sabat dag geheilig aangesien hulle – ( Petrus ) in die aand vis gevang het, en siende dat die sabat dag die vrydag aand 6 uur begin het en die Saterdag 6uur die aand ge eindig het .
Beteken dit dat Petrus die donderdag aand sou vis vang en die vrydag deur die verloop van die dag slaap.
Die Joodse Sabbat strek van Vrydagaand met sononder tot Saterdagaand met sononder. Gedurende dié tyd mag nie met jou daaglikse werk voortgegaan word nie. Petrus-hulle kon dus Vrydag visvang tot voor sononder en weer van Saterdagaand met sononder voortgaan met visvang. Gewoonlik was die nag die beste tyd vir visvang, maar ander het van vroegoggend begin visvang (vgl. bv. Lukas 5:2,5; Joh 21:3; Markus 1:19 vir deurnag visvang; vir bedags vgl. Markus 1:16; Matteus 4:18).
Die vis wat Donderdagnag of Vrydag deur die oggend gevang is kon Vrydag deur die dag verkoop word. Die vis wat Saterdagnag gevang is kon Sondag verkoop word. Vrydagnag was daar nie vis gevang nie, en Saterdag is nie vis verkoop nie.
Vissers het soggens hulle vis verkoop wat die nag of vroeg oggend gevang is en het daarna gaan slaap.
by Mitch Kalp · Published 06/12/2019